***JUDEŢUL ARGEŞ SC ............. SRL*** Nr. \_\_\_\_\_\_\_/\_\_\_\_\_\_\_\_\_\_\_ Nr. \_\_\_\_\_\_/\_\_\_\_\_\_\_\_\_\_\_\_

# CONTRACT DE SERVICII

***1.Preambul***

În temeiul art. 7 alin. (2) din Legea nr. 98/2016, privind achizitiile publice, coroborat cu prevederile din H.G. nr.395/2016, pentru aprobarea Normelor metodologice referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice si a Referatului de necesitate nr. ……….., s-a incheiat prezentul contract de prestari servicii, **între**:

***JUDEŢUL ARGEŞ,*** cu sediul în Municipiul Piteşti, Piaţa Vasile Milea nr.1, judeţul Argeş, telefon 0248.210.056, fax 0248.220.137, cod fiscal 4229512, cont RO48TREZ04624510256XXXXX deschis la Trezoreria Municipiului Piteşti, reprezentat prin dl. Constantin Dan MANU– Preşedinte al Consiliului Judeţean Argeş, în calitate de achizitor, pe de o parte,

**şi**

***SC ........... SRL*** cu sediul in......., Nr........, Judetul ......, telefon ..... fax ...., număr de înmatriculare ......, cod unic de inregistrare ....., Cont ...... deschis la Trezoreria ...... reprezentată prin ..... ...., în calitate de  **prestator**,pe de altă parte

***2. Definitii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate Anexele sale.
      2. ***achizitor şi prestator*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* servicii de intocmire Analiza si Previziunea financiara şi orice alte asemenea obligaţii care revin prestatorului prin contract;
      5. ***act adiţional*** - document ce modifica termenii şi condiţiile contractului de presări servicii;
      6. ***penalitate contractuală*** despăgubirea stabilită în contractul de prestări servicii ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
      7. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      8. ***zi*** - zi calendaristică; *an* - 365 de zile.

**3. *Interpretare***

**3.1** În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice daca nu se specifică în mod diferit.

***Clauze obligatorii***

***4. Obiectul principal al contractului***

4.1 - Prestatorul se obligă să presteze ***servicii ..............*,** in conformitate cu prevederile caietului de sarcini, cu dispozitiile legale in materie si obligatiile asumate prin prezentul contract.

***5. Preţul contractului şi modalitatea de plata***

5.1- Preţul convenit pentru îndeplinirea contractului, plătibil prestatorului de către achizitor este de **..... lei** fără TVA, la care se adaugă T.V.A. de **........** conform propunerii financiare - Anexa nr.2 la prezentul contract .

5.2 Plata se va face în termen de 30 de zile calendaristice, începand cu ziua următoare inregistrarii facturii de catre prestator la sediul achizitorului, în baza procesului-verbal de recepţie a serviciilor prestate, ce fac obiectul contractului, semnat fără obiecţiuni şi a facturii emise de către prestator;

5.3 Procesul verbal de recepţie este intocmit în baza Raportului final de activitate al prestatorului. Acesta va trebui să conţină detalierea tuturor activităţilor realizate pentru îndeplinirea contractului.

5.4 Factura va fi astfel completata incat sa rezulte cu claritate din continutul acesteia atat obiectul cat si numarul/data de incheiere a contractului pentru care se emite. Aceasta va fi însoţită şi de un deviz financiar.

**6. *Durata contractului***

6.1.Prezentul contract intră în vigoare cu data intregistrarii lui la registratura autorităţii contractante şi are o durata valabilitate de ......luni

6.1 Durata de prestare a serviciilor este de...

**7. *Executarea contractului***

7.1 – Executarea contractului începe odata cu inregistrarea contractului la sediul beneficiarului.

**8. *Documentele contractului***

8.1-Documentele contractului sunt cele precizate mai jos şi fac parte integrantă din prezentul contract:

*a. Caietul de sarcini (anexa nr.1);*

*b. Propunerea financiară (anexa nr. 2);*

*c. Propunerea tehnică (anexa nr. 3);*

**9*****Drepturile şi obligaţiile părţilor;***

*9.1 Prestatorul are următoarele obligaţii principale;*

9.2 Prestatorul se obligă să presteze servicii de ***................*** în perioada convenită conform contractului;

9.3 Prestatorul are obligaţia de a presta serviciile prevăzute în contract, cu profesionalismul şi promptitudinea cuvenită angajamentului asumat şi in conformitate cu cerinţele caietului de sarcini şi cu obligaţiile asumate prin prezentul contract. Totodată, este răspunzător atât de siguranţa operaţiunilor şi metodelor de prestare utilizate, cât şi de calificarea personalului folosit pe toată perioada contractului. Prestatorul are obligaţia de a supraveghea efectuarea serviciilor solicitate de achizitor, fiind răspunzător de siguranţa tuturor operaţiunilor, serviciilor şi metodelor de prestare utilizată;

9.4 Prestatorul poartă toată răspunderea pe durata de indeplinire a contractului, pentru eventualele accidente, pagube sau efecte negative ca urmare a nerespectării prevederilor legale in materie;

9.5 Prestatorul se obligă de a despăgubi achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

daune-interese, costuri, taxe şi cheltuieli de orice natură, aferente,

cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor;

sume imputate prin acte emise de Curtea de Conturi sau alte organe de control in urma controalelor efectuate pentru perioada derularii prezentului contract.

9.5. Prestatorul cedează, cu titlu gratuit, drepturile de autor potrivit Legii nr. 8 din 14 martie 1996 privind dreptul de autor şi drepturile conexe, actualizată, asupra obiectului prezentului contract în favoarea achizitorului.

***10 Drepturile şi obligaţiile principale ale achizitorului***

10.1 Achizitorul se obligă să pună la dispoziţia prestatorului toate informaţiile necesare pe care le deţine pentru desfăşurarea activităţii;

10.2 Să solicite şi să primească, în condiţiile legii răspunsuri cu privire la efectuarea unor servicii inferioare calitativ şi cantitativ parametrilor tehnici prin contract sau prin normele tehnice în vigoare, dacă s-au efectuat asemenea servicii;

10.3 Să sesizeze autorităţilor competente orice deficienţe constatate in sfera serviciului prestat şi să facă propuneri vizând înlăturarea acestora, inbunătăţirea serviciului, creşterea calităţii acestuia.

10.4 Să se adreseze organelor competente ori instanţelor judecătoreşti, în vederea prevenirii sau reparării unui prejudiciu direct ori indirect;

10.5 Să conteste facturile când constatã încălcarea prevederilor contractului;

10.6.Achizitorul se obligă să recepţioneze serviciile prestate şi materialele în termenul convenit, in conformitate cu prevederile legale si caietul de sarcini prin Directia Strategii Sinteze Proiecte cu Finantare Internationala.

10.7 Achizitorul se obligă să plătească preţul serviciilor către prestator în termenul convenit, de la data inregistrarii facturii la sediul achizitorului.

***11 Sancţiuni pentru neindeplinirea culpabilă a obligaţiilor***

11.1 În cazul in care achizitorul nu onorează facturile in termen de 30 zile calendaristice de la expirarea perioadei stabilite pentru plata facturii acesta are obligaţia de a plăti ca penalităţi, o sumă echivalentă cu 0,1% pentru fiecare zi de intărziere din plata neefectuată, până la indeplinirea efectivă a obligaţiilor;

11.2 În cazul în care, din vina sa exclusivă, prestatorul nu îşi îndeplineşte obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu 0,1% din preţul contractului pentru fiecare zi de întârziere până la îndeplinirea efectivă a obligaţiilor. După expirarea termenului de 15 zile calendaristice, achizitorul are dreptul să rezilieze contractul de drept, fără somaţie, punere in intârziere sau judecată.

11.3 Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment/procedura insolvenţei, cu condiţia ca această denunţare să nu prejudicieze sau să afecteze dreptul la acţiune sau despăgubire pentru furnizor. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului;

***Clauze specifice***

***12. Alte responsabilitati ale prestatorului***

12.1 Prestatorul este pe deplin responsabil pentru prestarea serviciilor în conformitate cu oferta sa şi Caietul de sarcini. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

12.2 Prestatorul va respecta regulile obligatori referitoare la condiţiile de muncă, securitate si sanatate a muncii, care sunt în vigoare la nivel naţional şi care trebuie respectate pe parcursul indeplinirii contractului.

12.3 Dacă prestatorul este o asociere din două sau mai multe persoane, toate aceste persoane vor fi ţinute solidar în îndeplinirea obligaţiilor din Contract. Orice modificare a componenţei asocierii, fără acordul prealabil scris al Achizitorului va fi considerată o încălcare a prezentului Contract.

12.4 Prestatorul se obliga sa despagubeasca achizitorul impotriva oricaror: reclamanţii şi acţiuni în justiţie, ce rezultă din încălcarea unor drepturi de proprietate intelectuală( brevete, nume, marci inregistrate, etc) legate de echipamente, materiale, instalaţii sau utilaje folosite pentru sau în legătură cu prestarea serviciilor ce fac obiectul contractului; daune interese, taxe şi cheltuieli de orice natură, cu excepţia situaţie în care o astfel de încalcare rezultă din respectarea caietului de sarcini precum şi a sumelor imputate prin acte emise de Curtea de conturi sau alte organe de control în urma controalelor efectuate pentru derularea prezentului contract;

***13. Recepţie, servicii***

13.1 - Achizitorul sau reprezentantul sau are dreptul de a verifica prestarea serviciilor pentru conformitatea lui cu specificaţiile din caietul de sarcini.

13.2 – Achizitorul are dreptul de a formula obiecţiuni la procesele-verbale de recepţie prezentate de prestator conform art. 10.6 din prezentul contract.

13.3- Receptia documentatiei se va face pe baza de proces verbal cu mentiunea respectarii legislatiei in vigoare.

***14. Ajustarea preţului contractului***

14.1 - Pentru serviciile prestate, plăţile datorate de achizitor prestatorului sunt cele declarate în propunerea financiară, anexă la contract.

14.2 - Preţul contractului este ferm pe toată durata contractului şi **NU** se ajustează.

***15. Amendamente***

15.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, conform legii, numai in cazul apariţiei unor circumstanţe care lezează interesele comerciale legitime ale acestora si care nu au putut fi prevăzute la data încheierii contractului.

***16. Garanţia de bună execuţie a contractului;***

16.1 Prestatorul are obligaţia de a constitui garanţia de bună execuţie a contractului în termen de maxim 5 zile lucratoare de la data semnarii contractului.

16.2. (1) Cuantumul garanţiei de bună execuţie a contractului reprezintă 5% din preţul acestuia fara TVA; Garanţia de bună execuţie se poate constitui prin instrument de garatare, prin depunerea la casierie a sume în numerar, virament bancar sau reţineri succesive din sumele datorate pentru facturi parţiale. În cazul în care garanţia se va constitui prin instrument de garanţie, aceasta devine anexa la contract, iar în cazul în care garanţia se va constitui prin reţineri succesive din facturile înaintate la plată, contractantul are obligaţia de a deschide un cont la dispoziţia autorităţii contractante, la trezorerie, iar suma iniţială care se depune de către contractant în contul astfel deschis este de 0,5% din preţul contractului de executie TVA inclus.

(2) Pe parcursul îndeplinirii contractului, autoritatea contractantă urmează să alimenteze acest cont prin reţineri succesive din sumele datorate şi cuvenite contractantului până la concurenţa sumei stabilite drept garanţie de bună execuţie în documentaţia de atribuire. Autoritatea contractantă va dispune ca unitatea să înştiinţeze contractantul despre vărsământul efectuat, precum şi despre destinaţia lui. Din contul de disponibil deschis la Trezorerie pe numele contractantului pot fi dispuse plati atat de catre contractant, cu avizul scris al achizitorului care se prezinta la trezorerie cat si de unitatea Trezoreriei la solicitare scrisa a achizitorului in favoarea caruia este constituita garantia. Contul astfel deschis este purtător de dobândă în favoarea contractantului.

16.3. - Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia, atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de prestat.

16.4.Autoritatea contractantă are obligaţia de a elibera/restitui garanţia de bună execuţie în cel mult 14 zile de la data îndeplinirii de către contractant a obligațiilor asumate prin contractul de achiziție publică/contractul subsecvent respectiv, dacă nu a ridicat până la acea dată pretenții asupra ei.

***17. Subcontractanţi***

17.1 – Nu e cazul

***18. Cesiunea***

18.1 - În condiţiile prezentului contract, prestatorul se obliga sa nu transfere total sau parţial obligaţiile sale, acestea ramanand in sarcina parţilor, aşa cum au fost stipulate si asumate iniţial.

18.2 – Prestatorul poate cesiona dreptul de încasat aferent prestarii serviciilor, către alţi operatori economici sau alte instituţii de credit, numai cu acordul prealabil al achizitorului, exprimat în scris, sumele reprezentând contravaloarea serviciilor prestate, în condiţiile prevăzute de lege.

18.3 – Suma care face obiectul cesionării se achită de către achizitor în contul indicat de cesionar, deschis la Trezoreria Statului

***19. Forţa majoră***

19.1 - Forţa majoră este constatată de o autoritate competentă.

19.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

19.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5- Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalt**e** părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***20. Soluţionarea litigiilor***

20.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 - Dacă, după 15 de zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele competente din România.

***21. Limba care guvernează contractul***

21.1 - Limba care guvernează contractul este limba română.

***22. Comunicări***

22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

22.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***23. Legea aplicabilă contractului***

23.1 - Contractul va fi interpretat conform legilor din România.

***24. Dispozitii finale***

24.1 - Directia Strategii Sinteze Proiecte cu Finantare Internationala răspunde de derularea în bune condiţii a prezentului contract, conform competenţelor ce îi revin, urmând ca în termen de 14 zile de la data finalizării contractului să întocmeasca în trei exemplare, conform art.166 alin 6 din HG 395/2016, documentul constatator privind modul de îndeplinire a obligaţiilor contractuale .

Părţile au înţeles să încheie prezentul contract în două exemplare, câte unul pentru fiecare parte.

**ACHIZITOR, PRESTATOR,**

**JUDEŢUL ARGEŞ *SC....... SRL***

PREŞEDINTE ADMINISTRATOR,

CONSTANTIN DAN MANU

DIRECTIA STRATEGII SINTEZE

PROIECTE CU FINANTARE

INTERNATIONALA

Director Executiv

IVASCU SORIN

DIRECTOR EXECUTIV

Directia Economica

MOCANU CARMEN

AVIZ DE LEGALITATE

Director Executiv

ALISA CIOBANU

Viză

Control Financiar Preventiv